### U Z N E S E N I E

**z rokovania obecného zastupiteľstva v Margecanoch konaného dňa 21.3.2016**

**Uznesenie číslo: 15**

# A. B e r i e n a  v e d o m i e

**1.**stanovisko hlavného kontrolóra obce k návrhu rozpočtu obce na rok 2016, 2017, 2018.

**2.** rozpočet obce na roky 2017 a 2018.

# B. S c h v a ľ u j e

**1**. rozpočet obce na rok 2016 s  príjmami vo výške 1 998 996 € a  výdavkami vo výške 1 998 996 €.

**2.** použitie finančných prostriedkov rezervného fondu vo výške 79 011 €  a to na splátky úverov vo výške 24 281 € a na kapitálové výdavky podľa schváleného rozpočtu :projektové dokumentácie vo výške 23 000 €, spolufinancovanie projektu Bezpečnosť cestnej premávky vo výške 390 €, rekonštrukcia miestnych komunikácií vo výške 9 000 €, technická vybavenosť stavby-Nadstavba 13 BJ Margecany vo výške 8 400 €, Modernizácia verejného osvetlenia LED technológiou vo výške 6 940 €, rekonštrukcia spoločenskej sály vo výške 2500 €, nákup zariadení do spoločenskej sály vo výške 2 500 €, výstavba chodníka na cintoríne vo výške 2 000 €.

**3.** dotáciu pre Dobrovoľný hasičský zbor Margecany vo výške 1 000 €.

**4.** dotáciu pre TJ Lokomotíva Margecany vo výške 8 000 € a účelovo viazanú dotácia na spolufinancovanie projektu “Dajme mládeži šancu byť lepšou“ vo výške 3 000 €.

**5.** dotáciu pre Športovo strelecký klub Margecany vo výške 700 €.

**6.**dotáciu pre Odbor Klubu slovenských turistov Margecany vo výške 800 €.

**7.** dotáciu pre Stolnotenisový klub ŠKST TOPSPIN vo výške 1 600 €.

**8.**dotáciu pre Obecný šachový klub Margecany vo výške 800 €.

**9.**dotáciu pre ELECT vo výške 600 €.

**10.** dotáciu pre Jadlovec Margecany vo výške 4 500 €.

**11.** dotáciu pre ZO SZZP Margecany vo výške 300 €.

**12**. dotáciu pre Rímskokatolícku cirkev – farnosť Margecany vo výške 700 €

**13.** Prílohu č.1 kVZN č.1/2013 o určení výšky dotácie na prevádzku a mzdy na žiaka základnej umeleckej školy, dieťa materskej školy a dieťa  školského zariadenia na území obce.

**14.** podľa § 11 ods. 4 zákona č. 369/1990 Zb. o obecnom zriadení v znení neskorších predpisov Strategickú časť Programu rozvoja obce Margecany 2016+ na roky 2016 – 2022.

**15.** podľa § 11 ods. 4 zákona č. 369/1990 Zb. o obecnom zriadení v znení neskorších predpisov Program rozvoja obce Margecany 2016+ na roky 2016 – 2022.

**16.** podľa § 11 ods. 4 zákona č. 369/1990 Zb. o obecnom zriadení v znení neskorších predpisov Akčný plán na rok 2016 s výhľadom na dva roky, ako prílohu č. 5 Programu rozvoja obce Margecany 2016+ na roky 2016 – 2022.

**17.** odpredaj pozemku vo vlastníctve obce podľa GP č. 34605045-29/2015 zo dňa 1.6.2015 a to časť parcely E-KN č.388/2- ostatné plochy k. ú. Margecany - diel č. 1 o výmere 29 m2, ktorý bude pričlenený k parcele C-KN č. 31/5 - zastavané plochy a diel č. 2 o výmere 10 m2, ktorý bude pričlenený k parcele C-KN č. 32/1 – záhrady , do vlastníctva žiadateľky Viery Furčákovej rod. Kaľavskej, nar.16.10.1957 bytom Kurská 885/21 Košice, za cenu 15 €/ m2 ako priľahlého pozemku k stavbe s .č. 55 na  parcele 31 vo vlastníctve kupujúcej podľa § 9a ods.8 písm. b) zákona 138/1991 Zb. o majetku obcí v znení neskorších zmien a doplnkov. S prihliadnutím na skutočnosť, že dňa 16.5.2002 bola uhradená kúpna cena v zmysle uznesenia č.30/2002/A-5 zo dňa 26.4.2002 za výmeru 37 m2 , bude kúpna cena doplatená za výmeru zostávajúcich 2 m2 .

Vklad do katastra nehnuteľností zrealizuje a uhradí kupujúca.

**18.** hlavné investičné aktivity obce na rok 2016.

**C. P o s t u p u j e**

**1.** prerokovanie zámeru predaja nehnuteľností v k. ú. Margecany - rodinný dom s. č. 406 na pozemku parc. C KN č. 580/38 s príslušenstvom, pozemku parc. C KN č. 580/38 o výmere 107 m2, zastavané plochy a nádvoria, a pozemku parc. C KN č. 580/95 o výmere 557 m2 do komisie finančnej, správy majetku, výstavby, verejného obstarávania.

**2.** žiadosť č.290 zo dňa 24.2.2016 žiadateľa DOM-OV Slovensko, s.r.o. Mäsiarska 64 Košice do komisie finančnej, správy majetku, výstavby, verejného obstarávania.

**D. P o v e r u j e**

**1.** starostu obce podpísaním dodatku č. 1 k zmluve o dielo so zhotoviteľom Ing. Miroslav Mularčík – MOVYROB zo dňa 8. 12. 2015 na základe skutočne realizovaných prác, na základe zistenému rozdielu medzi podkladmi objednávateľa (výkaz výmer) a skutočnosťou zistenou na mieste stavby v položke č. 36 a 37 (dodávka a montáž samonosného hliníkového kábla) a taktiež na základe dodatočne poskytnutej zľavy na cenu diela zo strany zhotoviteľa. Cena diela sa tak zníži z pôvodných 114 930,36 Eur vrátane DPH na 93 552,89 Eur vrátane DPH.

 Ing. Igor Petrik

 starosta obce